ವೈರಲ್ ಆಗ್ತಿದೆ ಚಿರು ಆತ್ಮದ ಜೊತೆಗಿನ ಮಾತುಕತೆ ಸ್ಯಾಂಡಲ್ವುಡ್ನ ಯುವಸಾಮ್ರಾಟ್ ಚಿರಂಜೀವಿ ಸರ್ಜಾ ನಮ್ಮನ್ನೆಲ್ಲಾ ಅಗಲಿ ಒಂದೂವರೆ ತಿಂಗಳು ಕಳೆದಿದೆ. ಈಗ ಚಿರು ಆತ್ಮದ ಜೊತೆಗೆ ಮಾತನಾಡಿರೊ ವಿಡಿಯೋ ಸೋಷಿಯಲ್ ಮಿಡಿಯಾದಲ್ಲಿ ವೈರಲ್ ಆಗ್ತಿದೆ. ಪ್ಯಾರಾನಾರ್ಮಲ್ ತಜ್ಞ ಚಾರ್ಲಿ ಚೆಟ್ಟಿನಡನ್ ಚಿರಂಜೀವಿ ಆತ್ಮದ ಜೊತೆ ಮಾತನಾಡಲು ಪ್ರಯತ್ನಿಸಿರೋ ವಿಡಿಯೋ ಯೂ ಟ್ಯೂಬ್ ನಲ್ಲಿ ಸದ್ದು ಮಾಡ್ತಿದೆ. ಹೌದು, ಸೆಲಿಬ್ರಿಟಿ ಆತ್ಮಗಳ ಜೊತೆ ಮಾತನಾಡೋದು ಈಗ ಟ್ರೆಂಡ್ ಆಗ್ಬಿಟ್ಟಿದೆ. ಮೊನ್ನೆಯಷ್ಟೇ ಸುಶಾಂತ್ ಸಿಂಗ್ ರಜಪೂತ್ ಆತ್ಮದ ಜೊತೆ ಮಾತನಾಡಿರೋ ವಿಡಿಯೋ ಕೂಡ ವೈರಲ್ ಆಗಿತ್ತು. ಇದರ ಬೆನ್ನಲ್ಲೇ ಸ್ಯಾಂಡಲ್ವುಡ್ನಲ್ಲಿ ತಮ್ಮದೇ ಛಾಪು ಮೂಡಿಸಿದ್ದ ಚಿರಂಜೀವಿ ಸರ್ಜಾ ಆತ್ಮದ ಜೊತೆ ಪ್ಯಾರಾನಾರ್ಮಲ್ ತಜ್ಞ ಮಾತನಾಡಿದ್ದಾರೆ. ಸುಮಾರು 4 ನಿಮಿಷದ ವಿಡಿಯೋದಲ್ಲಿ ಸಿಗ್ನಲ್ಗಳ ಮೂಲಕ ಐಟಿಸಿ ರಿಸರ್ಚ್ ಡಿವೈಸ್ ಬಳಸಿ ಮಾತನಾಡಲಾಗಿದೆ. ಅಲ್ಲದೇ ಚಿರು ಆತ್ಮ ತಮ್ಮ ತಾತನ ಜೊತೆ ಇದೆ ಅಂತ ಆ ವಿಡಿಯೋದಲ್ಲಿ ಹೇಳಲಾಗಿದೆ. ಇದಕ್ಕೆ ಪರ ವಿರೋಧಗಳೂ ವ್ಯಕ್ತವಾಗಿವೆ.